**Akmenės rajono savivaldybės Akmenės krašto muziejus skelbia konkursą vyriausio buhalterio (0,5) ir administratoriaus (0,5) pareigoms užimti (vaiko priežiūros atostogų laikotarpiui)** (darbuotojo dirbančio 1 etatu, lygis A2), tarnybinio atlyginimo koeficientas – 6,0. Darbo vieta Akmenės krašto muziejuje K. Kasakausko g. 17, Akmenėje.

Konkurso pretendentų atrankos būdas – pokalbis.

Kvalifikaciniai reikalavimai:

* turėti ne žemesnį nei aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesiniu bakalauro kvalifikaciniu laipsniu;
* turėti ne mažesnę kaip 2 (dviejų) metų buhalterinės apskaitos darbo patirtį;
* turėti kompiuterinio raštingumo įgūdžių, mokėti dirbti su Microsoft Office programos paketu;
* išmanyti Lietuvos Respublikos įstatymus, Lietuvos Respublikos vyriausybės nutarimus ir kitus teisės aktus, reglamentuojančius buhalterinę apskaitą ir atskaitomybę biudžetinėse įstaigose;
* gebėti organizuoti buhalterinę apskaitą pagal Viešojo sektoriaus apskaitos ir finansinės atskaitomybės standartus (toliau – VSAFAS);
* gebėti sklandžiai dėstyti mintis žodžiu ir raštu lietuvių kalba;
* žinoti dokumentų saugojimo ir atidavimo archyviniam saugojimui tvarką.

Privalumai:

* mokėti dirbti su Viešojo sektoriaus apskaitos ir ataskaitų konsolidavimo informacine sistema (toliau – VSAKIS);
* mokėti dirbti su programa VS biudžetas;
* turėti darbo patirties biudžetinėje įstaigoje.

Pretendentai privalo pateikti šiuos dokumentus:

1. Prašymą dalyvauti konkurse.
2. Asmens tapatybę, pilietybę ir amžių patvirtinantį dokumentą.
3. Užpildytą pretendento anketą.
4. Išsilavinimą patvirtinantį dokumentą.
5. Gyvenimo aprašymą.
6. Savo privalumų sąrašą, nurodant dalykines savybes, įgūdžius, reikalingus šioms pareigoms užimti.

Dokumentai priimami nuo rugpjūčio 14 d. iki rugpjūčio 30 d. 15.45 val. įskaitytinai adresu: K. Kasakausko g. 17. Akmenė. Tel. pasiteiravimui +370 620 32254, +370 425 55075.